Тхьаркъохъо Юныс анахьэу Iоф зыдишIагъэр адыгэ синонимхэр практическэу къыугъоинхэр ыкIи теоретическэу къызэхифынхэр ары. Ащ «Адыгэ синоним гущыIэлъэ кIэкI», «Адыгабзэм исинонимхэм ягущыIалъ» ыкIи тхылъэу «Лексическая и словообразовательная синонимия в адыгейском языке» зыфиIохэрэр къыдигъэкIыгъэх. Тхылъым синонимхэр къызэрэхагъэщырэ шIыкIэхэр, синонимхэр мэхьанэмкIэ ыкIи стилымкIэ зэрагощхэрэр, синонимхэм ягущыIэкъэхъукIэ, нэмыкIыбзэ синонимхэм адыгабзэм чIыпIэу щаубытырэр ыкIи гъэпсыкIэу щыряIэр, синоним сатырэр, ащ икъэхъукIэ ыкIи игъэпсыкIэ, бзэ гущыIэхэм ясинонимхэм янэшэнэ-гъэпсыкIэхэр къыщызэхефых.